\*\*\*

Дурго г1умруялъул нахъе толеб лъалк1

Бигьалъаби ц1ехон салулъ бахъуге,

Гьуригун ц1адаца т1асаги чурун,

Т1аг1унин араб бак1 кибго лъач1ого.

Лье дуца дурго ц1ар намус-ях1алъулъ,

Ц1адабе кканиги жиб бух1улареб,

Х1арам гьабе дур нафс куфруялдехун

Как-к1алалъулъ бугин дуе хвасарлъи.

Дуца дурго лъалк1 те ганч1ида бик1ун,

Кварт1аги жиниги х1алт1изе гьабун,

Х1ал кье дуца кибго зах1малъи къезе,

Къадру г1адамазулъ хут1изе бокьун.

Хабалъ лъунаниги зани берцинаб

Зодор ц1вабзазулг1ан гвангъи кунч1араб,

Те гьаб тарихалда г1аданлъиялъул

Г1ураца мисаллъун рехсезе дур ц1ар.